Latvijas Jaunatnes basketbola līga

Latvijas Jaunatnes basketbola līga (LJBL) ir basketbola čempionāts, kurā piedalās Latvijas jaunatnes basketbola komandas un tiek noskaidroti valsts čempioni visās vecuma grupās zēniem un meitenēm. Līga ir dibināta 1992. gada 12. decembrī pēc basketbolista Valda Valtera iniciatīvas.LJBL aiziet no basketbola skatuves Diena Šobrīd līgas direktors ir Elvijs Mičulis.

1993. gada sezonā LJBL čempionātā sešās vecuma grupās piedalījās 49 puišu komandas no 13 sporta skolām, kurās spēlēja 609 jaunie basketbolisti.Jaunatnes Basketbola līgai sākas septītais olimpiskais cikls  basket.lv 1995.—1996. gada sezonā turnīram pirmo reizi bija Latvijas jaunatnes čempionāta statuss. Kopš 1997. gada turnīrā piedalās arī meiteņu komandas. 2005. gadā LJBL čempionāta rīkošanu pārņēma Latvijas Basketbola savienība. 

Līga sadarbojās ar basketbola klubu Rīgas VEF un kopš 2015. gada vairākas sezonas tika saukta par VEF Latvijas Jaunatnes basketbola līgu.

2016. gadā turnīrā piedalās septiņas reizes lielāks jauno basketbolistu un komandu skaits nekā tās pastāvēšanas pirmajā sezonā. 2019. gada LJBL sezonu sāka gandrīz 7000 jauno basketbolistu gandrīz 400 komandās,LJBL uz 28. sezonas sliekšņa: vairāk savstarpējas cieņas un sadarbības!  basket.lv bet 2021. gada septembrī, neraugoties uz Covid-19 pandēmiju, tika pieteikta 401 komanda. Jaunu pieteikto komandu skaitu līga uzstādīja 2022. gada rudenī, kad sezonu iesāka 423 komandas. 2024.—2025. gada sezonā LJBL dalībnieku skaits pirmo reizi pārsniedza 9000 bērnu.

 Atsauces 

 Ārējās saites 
 LJBL mājaslapa

Kategorija:Basketbols Latvijā